
Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru completarea art.3 din Ordonanţa de urgenţă a Guvernului nr.31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita, cu care comisiile au fost sesizate în fond cu adresa Biroului Permanent nr.  145 din 17 martie 2008.
	PREŞEDINTE,

Aurel Gubandru
	PREŞEDINTE,

Acad. prof. univ. dr. Mircea IFRIM

RAPORT COMUN

asupra proiectului de Lege pentru completarea art.3 din Ordonanţa de urgenţă a Guvernului nr.31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare Comisia pentru buget, finanţe şi bănci  şi Comisia pentru sănătate şi familie au fost sesizate spre dezbatere, în fond, cu proiectul de Lege pentru completarea art.3 din Ordonanţa de urgenţă a Guvernului nr.31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita, trimis cu adresa PL-x 145 din 17 martie 2008.

Senatul, în calitate de primă Cameră sesizată, a respins proiectul de Lege în şedinţa din data de 12 martie 2008.

Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor  este Cameră decizională.
La întocmirea raportului comun Comisiile au avut în vedere avizul favorabil al Consiliului Legislativ nr. 1599 din 21.11.2007, avizele favorabile ale Comisiei pentru politică economică nr. 21/58 din 18.06.2008 şi Comisiei juridice, de disciplină şi imunităţi din 15.04.2008.
Prezentul proiect de Lege are ca obiect de reglementare completarea Ordonanţa de urgenţă a Guvernului nr.31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita în sensul introducerii unui alineat prin care transferul acţiunilor deţinute în numele statului de către Ministerul Sănătăţii Publice la societatea comercială prevăzută la alineatul precedent să poată fi transferate prin hotărâre a Guvernului.
La lucrările Comisiei pentru sănătate şi familie din datele de 9 şi 10 septembrie  2008 au participat toţi cei 14 membrii. Raportul comisiei a fost adoptat cu 13 voturi pentru şi unul împotrivă.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci a examinat iniţiativa legislativă în şedinţa din 23 septembrie 2008. 
La lucrările Comisiei pentru buget, finanţe şi bănci a participat, în calitate de invitat, din partea Autorităţii pentru Valorificarea Activelor Statului, domnul Benţan Emil - vicepreşedinte.
La lucrările Comisiei pentru buget, finanţe şi bănci  au participat  26  deputaţi, din totalul de 28 membri.

În raport cu obiectul şi conţinutul său, propunerea legislativă face parte din categoria legilor ordinare.

In urma examinării şi a opiniilor exprimate s-a hotărât, cu majoritate de voturi (4 voturi împotrivă), să se supună Plenului Camerei Deputaţilor, spre dezbatere şi adoptate, proiectul de Lege pentru completarea art.3 din Ordonanţa de urgenţă a Guvernului nr.31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita cu amendamentele admise, redate în anexa la prezentul raport.
	PREŞEDINTE,

Aurel Gubandru 

	PREŞEDINTE,

Acad. prof. univ. dr. Mircea IFRIM




Cons. parlam. Mariana Bărdiţă

Expert parlam. Vasilica Popa

Cons. parlam. Florin Danciu

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text proiect de lege
	Text propus de comisie

 (autorul amendamentului)
	Motivarea amendamentelor propuse

	1.
	Titlul legii

Lege pentru completarea art. 3 din Ordonanţa de urgenţă a Guvernului nr. 31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita
	Lege pentru modificarea şi completarea art. 3 din Ordonanţa de urgenţă a Guvernului nr. 31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita
	Tehnică legislativă

	2.
	Articol unic – După alineatul (1¹) al articolului 3 din Ordonanţa de urgenţă a Guvernului nr. 31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita, publicată în Monitorul Oficial al României, Partea I, nr. 303 din 6 mai 2003, aprobată cu modificări şi completări prin Legea nr. 518/2003, se introduce un nou alineat, alin. (1²), cu următorul cuprins:
	Articol unic – Ordonanţa de urgenţă a Guvernului nr. 31/2003 privind unele măsuri de restructurare financiară a creanţelor deţinute de Autoritatea pentru Valorificarea Activelor Bancare asupra unor societăţi comerciale de pe platformele industriale Arad şi Harghita, publicată în Monitorul Oficial al României, Partea I, nr. 303 din 6 mai 2003, aprobată cu modificări şi completări prin Legea nr. 518/2003, se modifică şi se completează după cum urmează:
	Tehnică legislativă

	3.
	(1²) Transferul acţiunilor deţinute în numele statului de Ministerul Sănătăţii Publice la societatea comercială prevăzută la alin. (1) către o altă autoritate sau instituţie publică centrală se realizează prin hotărâre a Guvernului.
	1. La articolul 3, după alineatul (1¹) se introduce alineatul (1²), cu următorul cuprins:
Nemodificat
	

	4.
	Text OUG 31/2003

 (3) Societatea comercială înfiinţată potrivit alin. (1) este condusă de adunarea generală a acţionarilor, formată din 3 membri, dintre care 2 sunt numiţi prin ordin al ministrului sănătăţii şi unul prin ordin al preşedintelui Autorităţii pentru Valorificarea Activelor Statului, pe perioada în care statul este acţionar unic.”
	2. La articolul 3 alineatul (3) va avea următorul cuprins:

(3) Societatea comercială înfiinţată potrivit alin. (1) este condusă de adunarea generală a acţionarilor, formată din 3 membri numiţi prin ordin al conducătorului autorităţii sau instituţiei publice centrale stabilită prin hotărâre a Guvernului.” 

Autor:

Comisia pentru buget, finanţe şi bănci 
	Corelare cu alin. (12) al articolului 3 nou introdus prin prezenta ordonanţă de urgenţă.

